### | | | | --- | --- | | | | | --- | | **Teknik- og Miljøudvalget** 6. oktober 2016 Sagsnr. 710-2013-78465 Dok.nr. 710-2016-282314 Sagsbehandler DPHWSO | | 96.                 Endelig vedtagelse af Strukturplan for Ulstrup ved [adresse] - Åbent

###

|  |  |
| --- | --- |
| Tidl. politisk behandling | BY, 25.02.14, pkt. 31 og BY, 31. 05.16, pkt. 104 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Efter endt offentlig høring af forslaget til strukturplan
for Ulstrup ved [adresse] skal Byrådet i denne sag vurdere de indkomne
høringssvar og beslutte indholdet i den endelige strukturplan.

Strukturplanforslaget
har været fremlagt i offentlig høring i perioden 3. juni til 1. juli 2016. Strukturplanforslaget,
som udgøres af to dele, er vedlagt som bilag 1 og 2.

Der er i
høringsperioden indsendt et høringssvar, som er beskrevet i bilag 3. Den fulde
ordlyd af høringssvaret fremgår af bilag 4.

**VURDERING**

Teknik og Kultur anbefaler, at følgende ændringer
indarbejdes i den endelige strukturplan på baggrund af det modtagne
høringssvar:

1. Følgende tilføjes i afsnit om fredningsforslag for [adresse] på side 10:
”Ved en fredning af området vil der kunne sikres nye adgangsmuligheder til
Trækstien, samt muliggøres statslig medfinansiering af den efterfølgende
realisering.”

2. Kortet på strukturplanens side 4 og 5 rettes til: ”Forlængelse af
cykelsti til kommunegrænsen som supplement til [adresse].”

3. Der indsættes et supplerende formidlingsspot ved [adresse], på kortet side 5.

4. Følgende tilføjes afslutningsvist på side 11: ”[adresse] arbejder
for at fremme naturpleje i form af frivillige aftaler.”

5. På strukturplanens side 15 under afsnittet om renovering af skiltning
tilføjes: ”Der er ønske om, at der udarbejdes foldere for vandreruterne omkring
Ulstrup.”

Der foretages endvidere redaktionelle rettelser af
strukturplanen inden offentliggørelse. Dette omfatter bl.a. opdatering af de
status- og projektbeskrivelser, der er medtaget i forslaget.

**ØKONOMI**

Der er ikke direkte økonomiske konsekvenser for [adresse]
Kommune forbundet med vedtagelsen af strukturplanen.

**INDDRAGELSE**

I forbindelse med udarbejdelsen af visionsplanen for
Dannebrogpladsen er der afholdt en række møder i foråret 2014 med centrale
interessenter fra lokalområdet og med Danmarks Naturfredningsforening. Der blev
afholdt et indledende borgermøde på [adresse] 18. juni 2014 om
strukturplanen ”Ulstrup ved [adresse]” og ”Visionen for Dannebrogpladsen”.

I efteråret 2015 var der offentlig høring om lokalplan nr.
367 og kommuneplantillæg nr. 15 for det rekreative område ved [adresse].
Disse planer blev endelig vedtaget af Byrådet 23. februar 2016.

Projektet med etablering af forskellige
aktiviteter på [adresse] gennemføres i samarbejde med Naturstyrelsen,
Friluftsrådet, Danmarks Naturfredningsforening, Ulstrup Lokalråd, Ulstrup
Justina Lauridsen, Bamsebo Camping, Ulstrup Skole, Handicaprådet, [adresse]
Grundejerforening og borgerne i Ulstrup.

Strukturplanen for ”Ulstrup ved [adresse]” er blevet
præsenteret for Ulstrup Lokalråd, der har drøftet planen på et møde 6. januar
2016.

Strukturplanforslaget har været fremlagt i offentlig høring
i fire uger fra 3. juni til 1. juli 2016. Midt i perioden, 15. juni 2016, blev
der afholdt et borgermøde om forslaget på [adresse] i Ulstrup.

**INDSTILLING**

Direktøren for Teknik og Kultur indstiller til Byrådet:

1.   At ”Strukturplan for
Ulstrup ved [adresse]” vedtages endeligt med ovennævnte ændringer.

**BESLUTNING**

**Bilag**

|  |  |
| --- | --- |
| 1) Forslag til strukturplan for Ulstrup ved [adresse] - Del 1 | 710-2016-181273 |
| 2) Forslag til redegørelse til Strukturplan for Ulstrup ved [adresse] - Del 2 | 710-2016-208123 |
| 3) Vurdering af høringssvar | 710-2016-301802 |
| 4) Indsendte høringssvar | 710-2016-304905 |